###### Bergen 14.12.16

###### INNBYDELSE TIL LAGSERIEN 2017

Norges Vektløfterforbund innbyr herved klubbene til å delta i lagserien 2017.

Lagserien for henholdsvis Eliteserien menn, 1. divisjon menn, 2. divisjon menn, Eliteserien kvinner, 1. divisjon kvinner, Juniorserien menn, Juniorserien kvinner, Ungdomsserien gutter, Ungdomsserien jenter, Veteranserien menn, 1. divisjon veteraner menn og Veteranserien kvinner går over fire omganger:

1. omgang: januar/februar

2. omgang: mars/april

3. omgang: mai/juni

4. omgang: juli/august/september

1. divisjon menn, 1. divisjon kvinner og 1. divisjon veteraner opprettes bare dersom minst 13 lag melder seg på i henholdsvis Senior menn, Senior kvinner og Veteraner menn. Dersom flere enn 12 lag i disse 1. divisjonene, opprettes 2. divisjoner for disse.

Basert på resultatene i lagserien 2016, og dersom 1. divisjon opprettes i 2017, gjelder følgende for ned- og opprykk:

Trondheim AK 1. lag og Larvik AK rykker ned til 1. divisjon menn, mens Stavanger VK og Hitra VK rykker opp til Eliteserien menn. Tønsberg-Kameratene og Spydeberg Atletene rykker ned til 1. divisjon kvinner, mens Oslo AK og Vigrestad IK rykker opp til Eliteserien kvinner. Namsos VK og Tønsberg-Kameratene rykker ned til 1. divisjon veteraner menn, mens Stavanger VK og Hillevåg AK rykker opp til Veteranserien menn.

Tilsvarende, basert på resultatene i 2016, og dersom 2. divisjon menn opprettes i 2017, gjelder følgende for ned- og opprykk:

Trondheim AK 2. lag rykker ned til 2. divisjon menn mens Oslo AK rykker opp til 1. divisjon menn.

Resultater fra alle approberte stevner i perioden kan benyttes.

Omgangsresultatet sendes forbundet senest den 7. i neste måned. Dersom dette ikke skjer får klubben et gebyr på 500 kroner og ny frist på 3 dager til å sende inn resultatet. Dersom den nye fristen ikke overholdes settes omgangsresultatet til 0 poeng.

NM Lag vil bli avviklet 1.-2. desember 2017.

Deltakeravgiften for seriene er som følger:

Lag i Eliteserien menn: kr. 500,-

Alle andre lag: kr. 250,-

Påmelding/betaling sendes forbundskontoret innen **31.01.2017.**

NVFs kontonummer er 9051 10 10836.

Det vises for øvrig til NVFs tekniske reglement kap. 6.

Med sportslig hilsen

Norges Vektløfterforbund

Arne H. Pedersen/s/

Generalsekretær